Lucian Darie a fost reţinut de procurorii DIICOT în luna aprilie a acestui an, după ce aceştia au constatat că avea în posesie un stick în care erau stocate imagini cu caracter pornografic şi în care apăreau fetiţe de 6-7 ani, eleve ale sale.

Organele de urmărire penală au fost sesizate de mama uneia dintre eleve, iar anchetatorii DIICOT au stabilit, la acel moment, că inculpatul a şters datele pe care le avea pe dispozitivele de stocare şi cele de pe hard disk-urile sistemelor informatice pe care le avea în posesie.

Lucian Darie era profesor la Clubul de la Palatul Copiilor din Piatra Neamţ şi avea ore circa 4-5 elevi pe zi, 20 pe sătpămână, potrivit declaraţiilor făcute la acel moment de şeful Inspetoratului Şcolar Neamţ, Viorel Stan.

Lucian Darie a devenit cunoscut în anul 2011, când a participat la emisiunea "Vocea României".